5. Budget 2023-26 - Forslag til proces (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til budgetprocessen for Budget 2023-26 med tilhørende tids- og 
aktivitetsplan.
Forslaget til proces for budget 2023-26 bygger videre på budgetprocessen for Budget 2022-25. Forslaget 
til budgetproces indeholder enkelte ændringer bl.a. i forhold til foreningernes, institutionsbestyrelsernes og 
samarbejdsudvalgenes mulighed for at stille forslag til budgettet.
Budgetprocessen er nærmere beskrevet i det vedlagte baggrundsnotat samt i tids- og aktivitetsplanen.
Byrådet skal vedtage Favrskov Kommunes budget for 2023-26 senest 15. oktober 2022.
VURDERING
Byrådet har vedtaget fire langsigtede økonomiske målsætninger for Favrskov Kommune. Målsætningerne 
vedrører størrelsen af overskuddet på den ordinære drift, anlægsniveauet, gælden samt 
kassebeholdningen. 
Byrådets mål for overskuddet på den ordinære drift er 100 mio. kr. årligt. Overskuddet på den ordinære drift 
skal primært finansiere udgifterne til anlægsinvesteringer. Det budgetterede overskud i Budget 2022-25 
udgør 88 mio. kr. i 2022, 83 mio. kr. i 2023, 79 mio. kr. i 2024 og 70 mio. kr. i 2025. Det betyder, at der i 
forhold til Byrådets mål om et årligt overskud på 100 mio. kr. mangler i alt 80 mio. kr. i perioden 2022-25.
I Budget 2022-25 blev budgettet til det specialiserede socialområde forøget med 30 mio. kr. årligt. Der er 
ikke indarbejdet en yderligere vækst i Favrskov Kommunes budget fra 2022 til 2023-25. Det budgetterede 
overskud på den ordinære drift i 2023-25 forudsætter derfor, at udgifterne på det specialiserede 
socialområde og øvrige områder ikke stiger fra 2022 til 2023-25. 
Byrådets mål for det årlige anlægsniveau på det skattefinansierede område (ekskl. jordforsyning) er 
minimum 90-110 mio. kr. Anlægsniveauet i 2022-25 er på 110 mio. kr. årligt og svarer derfor til den 
økonomiske målsætning.
Byrådets målsætning er, at gælden på det skattefinansierede område (ekskl. jordforsyning) som 
udgangspunkt ikke må forøges. Det betyder, at der maksimalt optages lån svarende til det samlede afdrag 
på lån. Det vedtagne budget 2022-25 indeholder store nettoafdrag på kommunens gæld svarende til i alt 
91 mio. kr. over fire år og lever dermed op til Byrådets målsætning.
Målsætningen for kassebeholdningen er, at den skal udgøre minimum 140 mio. kr. i gennemsnit over 12 
måneder. Beløbet er inklusiv overførsler mellem årene på drift og anlæg. Favrskov Kommunes 
kassebeholdning udgør ca. 520 mio. kr. ultimo 2021 (12 måneders gennemsnit). I budgetperioden 2022-
Sagsnr. EMN-2021-02660
DokID: 2542310
Sagsbehandler sve
Byråd
22-02-2022 19:00
25 er der et samlet kasseforbrug på 181 mio. kr. bl.a. som følge af faldende overskud på den ordinære drift. 
Herudover er der et budgetteret forbrug af kassebeholdningen til indbetaling af 75 mio. kr. til 
Lønmodtagernes Feriemidler i forbindelse med medarbejdernes overgang til samtidighedsferie samt et 
nettoafdrag på gælden på 91 mio. kr. Modsat er der budgetteret med en forventet indtægt på ca. 73 mio. 
kr. 2024, hvor staten overtager kommunens tilgodehavende på indefrosne ejendomsskatter.
Af den samlede kassebeholdning er ca. 350 mio. kr. disponeret til hhv. overførte beløb på anlæg og drift 
på 275 mio. kr. samt øvrige forpligtelser på 75 mio. kr. Hvis alle ovenstående beløb skulle komme i 
anvendelse i budgetperioden 2022-25, vil der være et kassetræk på i alt 531 mio. kr. svarende til 11 mio. 
kr. mere end kassebeholdningens størrelse. Der vil dog normalt blive overført forholdsvis store uforbrugte 
budgetbeløb mellem årene.
Der forventes samlet set budgetoverholdelse i forhold til serviceudgifterne i [adresse] i 2022. I 
den årlige aftale mellem KL og regeringen aftales kommunernes samlede udgiftsniveau til service og 
anlæg. I Budget 2022-25 havde kommunerne under ét svært ved at overholde de aftalte rammer for 
serviceudgifter og anlægsudgifter. Det forventes på den baggrund at blive vanskeligt for de enkelte 
kommuner at udvide budgetterne til service og anlæg i den kommende budgetlægning.
Med baggrund i den beskrevne ubalance på den ordinære drift foreslår Job og Økonomi, at 
administrationen udarbejder reduktionsforslag på 1,5 % af serviceudgifterne (ca. 33 mio. kr.). Det foreslås 
endvidere, at administrationen ikke udarbejder udvidelsesforslag til driftsbudgettet til Budget 2023-26. 
Herudover udarbejder administrationen forslag til anlægsprojekter. De administrative forslag fremsendes til 
Byrådet 5. august 2022.
Partierne bag budgetaftalen for 2022-25 aftalte, at der i foråret 2022 skulle afholdes en anlægskonference, 
hvor de forslag, der indgår i A-001 ”Pulje til nybyggeri og større renoveringsprojekter”, skulle prioriteres. 
Det samlede rådighedsbeløb i puljen udgør 163,4 mio. kr. i 2022-25. Heraf er 15,6 mio. kr. afsat i 2022. 
Byrådet godkendte 21. december 2021, at der anvendes 11,6 mio. kr. af det afsatte rådighedsbeløb i 2022 
til at udvide antallet af pladser på 0-2 års området. Der fremlægges endvidere en sag for Byrådet i marts 
2022 om disponering af ca. 3,9 mio. kr. til yderligere kapacitet på dagtilbudsområdet. Det afsatte 
rådighedsbeløb i A-001 i 2022 er således disponeret.
Det foreslås, at der 26. april 2022 afholdes et udvidet temamøde for Byrådet med fokus på prioritering af 
anlægsprojekter bl.a. i lyset den demografiske udvikling i kommunen samt priserne i bygge- og 
anlægsbranchen. Temadagen vil endvidere indeholde en opdateret status på kommunens økonomiske 
situation samt indledende overvejelser vedrørende reduktioner af driftsbudgettet.
I lighed med tidligere år er der mulighed for, at foreninger mv. kan stille forslag til budgettet. Forslagene 
skal fremsendes i april 2022. De relevante fagudvalg gennemgår forslagene i juni 2022 med henblik på at 
vurdere, om forslagene eventuelt skal indgå i den videre budgetproces.
Med baggrund i den økonomiske situation foreslås det, at eventuelle forslag fra institutionsbestyrelser, 
samarbejdsudvalg mv. skal sendes til prioritering i de respektive forvaltninger med henblik på en vurdering 
af, om forslagene skal indgå i de administrative forslag til reduktioner af driftsbudgettet samt 
anlægsprojekter. Forslag fra institutionsbestyrelser og samarbejdsudvalg vil således ikke blive fremlagt til 
politisk behandling, men indgå som en del af de samlede administrative forslag til reduktioner samt forslag 
til anlægsprojekter.
I juni 2022 præsenteres fagudvalgene for administrationens foreløbige forslag til reduktioner af 
driftsbudgettet samt forslag til anlægsprojekter. I august 2022 drøfter fagudvalgene administrationens 
prioriteringskatalog.
De politiske partier har i juni 2022 mulighed for at fremsende forslag til budgettet med henblik på, at 
administrationen kan foretage en overordnet økonomisk, juridisk og faglig vurdering af disse forslag. De 
endelige politiske forslag til budgettet fremsendes forud for budgetseminaret i august 2022.
ØKONOMI
De økonomiske konsekvenser afhænger af Byrådets budgetvedtagelse.
INDDRAGELSE
Samarbejdsudvalgene inddrages i budgetprocessen via drøftelser på deres respektive møder samt på 
fællesmøder mellem Økonomiudvalget og Hoved-MED-udvalget.
Efter Byrådets budgetseminar i august 2022 vil kommunens ledere og medarbejderrepræsentanter blive 
orienteret om status på budgetarbejdet primo september 2022. Herefter sendes budgetforslaget i høring.
Mellem første- og andenbehandlingen afholdes et borgermøde om budgettet.
I løbet af budgetprocessen vil relevant materiale blive lagt på hjemmesiden.
INDSTILLING
Direktøren for Job og Økonomi indstiller til Byrådet:
1.
At forslaget til tids- og aktivitetsplan for budgetproces 2023-26 godkendes.
2.
At der udarbejdes forslag til reduktioner på 1,5 % af serviceudgifterne, mens der ikke udarbejdes forslag 
til udvidelser af serviceudgifterne.
3.
At der udarbejdes forslag til anlægsprojekter.
BESLUTNING
Økonomiudvalget, 8. februar 2022:
Fraværende: Ingen 
Indstilles godkendt med den tilføjelse, at forvaltningen også har mulighed for at fremsætte 
reduktionsforslag, som indeholder et element af omprioritering indenfor budgettet eller investering i tiltag, 
der kan føre til en driftsmæssig effektivitet/besparelse.
Byrådet, 22. februar 2022:
Fraværende: Steve Jessen
Godkendt med den præcisering, at Byrådet i løbet af foråret vil drøfte, hvordan borgere, erhvervsliv og 
medarbejdere på en god måde kan inddrages mere i den kommunale budgetproces.
Bilag
1.
Budget 2023-26 - Tids- og aktivitetsplan (2542300)
2.
Budget 2023-26 - Baggrundsnotat (2539042)
